Obrazloženje izmjena i dopuna financijskog plana sastoji se od obrazloženja izmjena i dopuna općeg dijela proračuna i obrazloženja izmjena i dopuna posebnog dijela proračuna kako slijedi:

**OBRAZLOŽENJE IZMJENA I DOPUNA FINANCIJSKOG PLANA ZA 2024. GODINU**

Djelatnost Osnovne škole „Vladimir Nazor“ Križevci je odgoj i opće obrazovanje djece i mladeži osnovnoškolske dobi (odgoj, naobrazba i skrb o djeci od 6 do 15 godina). Škola obavlja svoju djelatnost na temelju Zakona o ustanovama i prema Zakonu o odgoju i obrazovanju u osnovnoj i srednjoj školi te prema Planu i programu rada Škole i Školskom kurikulumu.

Osnovna škola „Vladimir Nazor“ proračunski je korisnik Grada Križevaca, uvrštena je u Registar proračunskih korisnika pod RKP brojem 8588, prema Pravilniku o utvrđivanju proračunskih i izvanproračunskih korisnika državnog proračuna i proračunskih i izvanproračunskih korisnika proračuna jedinica lokalne i područne (regionalne) samouprave te o načinu vođenja Registra proračunskih i izvanproračunskih korisnika (NN 128/09,142/14,23/19 i 83/21).

Sukladno proračunskim klasifikacijama, prema djelokrugu rada i postavljenim ciljevima uvrštena je u Proračun Grada Križevaca kako slijedi:

1. Lokacijska klasifikacija: Grad Križevci
2. Organizacijska klasifikacija:

Razdjel 301 Upravni odjel za odgoj, obrazovanje, kulturu, sport, socijalnu skrb,

Nacionalne manjine i turizam, Glava 30102 Osnovnoškolsko obrazovanje

1. Programska klasifikacija:

3202 Osnovnoškolsko obrazovanje u OŠ “Vladimir Nazor“ Križevci

1. Ekonomska klasifikacija:

Prihodi i primici te rashodi i izdaci razvrstani su u razrede, skupine, podskupine, odjeljke i osnovne račune prema važećem Računskom planu

1. Funkcijska klasifikacija: 09 Obrazovanje

**A) OBRAZLOŽENJE IZMJENA I DOPUNA OPĆEG DIJELA PRORAČUNA**

**OBRAZLOŽENJE IZMJENA I DOPUNA PRIHODA I RASHODA, PRIMITAKA I IZDATAKA PRORAČUNA**

**PRIHODI**

**PRIHODI POSLOVANJA (6)**

Prihodi poslovanja za 2024. godinu planirani su u iznosu 2.535.200,00 eura, a ovim I. Izmjenama i dopunama Proračuna povećani su za 534.532,47 eura, što se najvećim dijelom odnosi na prihode iz drugih proračuna te ostalih subjekata unutar općeg proračuna za povećanje plaća i materijalnih naknada sukladno novom Temeljnom kolektivnom ugovoru za službenike i namještenike u javnim službama sklopljenom 1. ožujka 2024. godine i Zakonu o plaćama u državnoj službi i javnim službama (NN 155/23.)

Pomoći iz inozemstva i od subjekata unutar općeg proračuna (63)

Pomoći iz inozemstva i od subjekata unutar općeg proračuna planirane su u iznosu 2.089.300,00 eura, a ovim Izmjenama i dopunama Proračuna povećane su za 468.207,29 eura. Povećanje obuhvaća prihode za plaće i materijalne naknade zaposlenicima Škole sukladno Temeljnom kolektivnom ugovoru za službenike i namještenike u javnim službama i Zakonu o plaćama u državnoj službi i javnim službama. Povećanje se odnosi i na pomoći EU proračunskim korisnicima za Projekt Erasmus + zbog odobrenih sredstva za provedbu novog Erasmus+ projekta.

Prihodi od upravnih i administrativnih pristojbi, pristojbi po posebnim propisima i naknada (65)

Prihodi od upravnih i administrativnih pristojbi, pristojbi po posebnim propisima i naknada planirani u iznosu 23.000,00 eura ovim Izmjenama i dopunama smanjeni su za 577,03 eura zbog ukidanja sufinanciranja prehrane učenika u školskoj kuhinji od strane roditelja.

Prihodi od prodaje proizvoda i robe te pruženih usluga i prihodi od donacija (66)

Prihodi od prodaje proizvoda i robe, pruženih usluga i prihodi od donacija planirani su za 2024. godinu u iznosu 6.000,00 eura, a ovim Izmjenama i dopunama povećani su za 2.000,00 eura, zbog većeg ostvarenja prihoda od prodanih proizvoda te većeg ostvarenja donacija od fizičkih osoba, neprofitnih organizacija i trgovačkih društava.

Prihodi iz nadležnog proračuna i od HZZO-a temeljem ugovornih obveza (67)

Prihodi iz nadležnog proračuna i od HZZO-a temeljem ugovornih obveza planirani su za 2024. godinu u iznosu 416.400,00 eura, a ovim Izmjenama i dopunama povećani su za 64.715,22 eura. Povećanje se odnosi na prihode za financiranje redovnog rada škole i aktivnosti Produženog boravka te za financiranje novih aktivnosti Pomozimo jedni drugima i Školska shema od rujna do prosinca 2024.

**PRIHODI OD PRODAJE NEFINANCIJSKE IMOVINE (7)**

Prihodi od prodaje proizvedene dugotrajne imovine (72)

Prihodi od prodaje proizvedene dugotrajne imovine planirani su u ukupnom iznosu 500,00 eura za 2024. godinu. Radi se o prihodima od prodaje stanova sa stanarskim pravom te od prodaje opreme.

**RASHODI**

**RASHODI POSLOVANJA (3)**

Rashodi poslovanja Osnovne škole Vladimira Nazora planirani su za 2024. godinu u iznosu 2.535.200,00 eura, a Izmjenama i dopunama financijskog plana povećani su za 534.525,07 eura, što se najvećim dijelom odnosi na rashode za zaposlene.

Rashodi za zaposlene (31)

Rashodi za zaposlene povećani su za 481.920,00 eura, zbog povećanja bruto plaća zaposlenika i materijalnih prava zaposlenika koje se isplaćuju iz državnog proračuna, povećanja plaća učiteljima u produženom boravku te zbog planiranja nove aktivnosti Pomozimo jedni drugima za školsku godinu 2024./2025. za devet pomoćnika u nastavi.

Materijalni rashodi (32)

Materijalni rashodi povećani su za 51.560,73 eura što se najvećim dijelom odnosi na povećanje rashoda za nabavu namirnica iz aktivnosti Školske sheme za školsku godinu 2024./2025., materijala i sredstava za čišćenje i održavanje, naknada za prijevoz na posao i s posla te seminare, savjetovanja i simpozije vezane uz projekt Erasmus +.

**RASHODI ZA NABAVU NEFINANCIJSKE IMOVINE (4)**

Rashodi za nabavu nefinancijske imovine obuhvaćaju rashode za nabavu proizvedene dugotrajne imovine i rashode za dodatna ulaganja na nefinancijskoj imovini, za 2024. godinu planirani su u iznosu 45.400,00 eura, a ovim Izmjenama i dopunama povećani su za 1.044,34 eura što se najvećim dijelom odnosi na rashode za dodatna ulaganja na nefinancijskoj imovini.

Rashodi za nabavu proizvedene dugotrajne imovine (42)

Rashodi za nabavu proizvedene dugotrajne imovine planirani u iznosu od 20.500,00 eura povećani su za 208,34 eura što se najvećim dijelom odnosi na rashode za nabavu računalne opreme.

Rashodi za dodatna ulaganja na nefinancijskoj imovini (45)

Rashodi za dodatna ulaganja na nefinancijskoj imovini planirani u iznosu od 24.900,00 eura, povećani su za 836,00 eura šte se odnosi na radove na građevinskim objektima.

**Obrazloženje prenesenog viška ili manjka iz 2023. godine**

Izmjenama i dopunama financijski plan za 2024. godinu uravnotežen je, a preneseni višak iz 2023. godine uključen je u Izmjene i dopune financijskog plana u iznosu od 179,59 eura.

**B) OBRAZLOŽENJE POSEBNOG DIJELA IZMJENA I DOPUNA FINANCIJSKOG PLANA ZA 2023.**

**GODINU**

Planirani rashodi u okviru programa **3201 Osnovnoškolsko obrazovanje u OŠ Vladimir Nazor Križevci**, raspoređeni su po aktivnostima i izvorima kako slijede:

|  |  |  |  |  |
| --- | --- | --- | --- | --- |
| **AKTIVNOST** | **NAZIV** | **Iznos EUR** | | |
|  |  | Plan | Izmjene | Novi plan |
| A320201 | RASHODI ZAKONSKOG STANDARDA | 234.200,00 | -467,01 | 233.732,99 |
| A320202 | RASHODI IZNAD ZAKONSKOG STANDARDA | 2.128.200,00 | 464.287,89 | 2.592.487,89 |
| A320208 | ERASMUS + | 4.000,00 | 21.600,00 | 25.600,00 |
| A320219 | PRODUŽENI BORAVAK UČENIKA | 120.550,00 | 21.191,18 | 141.741,18 |
| A320224 | POMOZIMO JEDNI DRUGIMA VI (2023.-2024.) | 39.020,00 | 400,00 | 39.420,00 |
| A320225 | GRAĐANSKI ODGOJ | 2.230,00 | 0,00 | 2.230,00 |
| A320226 | ŠKOLSKA SHEMA (2023.-2024.) | 7.000,00 | 0,00 | 7.000,00 |
| A320227 | POMOZIMO JEDNI DRUGIMA VII (2024.-2025.) | 0,00 | 24.400,00 | 24.400,00 |
| A320228 | ŠKOLSKA SHEMA (2024./2025.) | 0,00 | 3.300,00 | 3.300,00 |
| **Ukupno** |  | **2.535.200,00** | **534.712,06** | **3.069.912,06** |
|  |  |  | | |

**AKTIVNOST A320201 – RASHODI ZAKONSKOG STANDARDA**

Ukupni rashodi zakonskog standarda planirani za 2024. godinu u iznosu 234.200,00 eura, smanjeni su za iznos od 467,01 eura zbog usklađivanja odobrenih sredstava za decentralizirane funkcije osnovnog školstva.

Aktivnost Rashodi zakonskog standarda obuhvaća rashode za decentralizirane funkcije osnovnog školstva koji su posebnim zakonom preneseni na jedinice lokalne i područne (regionalne) samouprave, a financiraju se iz dodatnog udjela u porezu na dohodak i pomoći izravnanja za decentralizirane funkcije. Ovdje su planirani materijalni rashodi (službena putovanja, materijal i energija, usluge tekućeg i investicijskog održavanja i ostali rashodi te kapitalna ulaganja u računala i računalnu opremu, uredski namještaj, knjige za knjižnicu te dodatna ulaganja na građevinskim objektima. Ovim izmjenama i dopunama planirani rashodi smanjeni su za 467,01 eura, što se odnosi na materijalne rashode koji su smanjeni za 703,01 eura, dok su kapitalna ulaganja povećana za 236,00 eura na dodatnim ulaganjima. Izmjene su izvršene zbog usklađivanja odobrenih sredstava za decentralizirane funkcije osnovnog školstva i uključivanja prenesenog rezultata.

Cilj ove aktivnosti je odgoj i opće obrazovanje djece i mladeži osnovnoškolske dobi (odgoj, naobrazba i skrb o djeci od 6 do 15 godina). Pokazatelj uspješnosti zasnivaju se na broju učenika koji su završili osnovnoškolsko obrazovanje i broju upisanih učenika u prvi razred. Školske godine 2022./2023. nastavu je pohađao 651 učenik, opći uspjeh učenika na kraju školske godine: 63,44 % odličan, 2,12% vrlo dobar, 8,29 % dobar, te 0,15% nedovoljan. Osmi razred završilo je 75 učenika. U školsku godinu 2023./2024. upisano je 655 učenika, od toga u prvi razred 96 učenika što je za 28 učenika više u odnosu na broj upisanih u školsku godinu 2022./2023. Cilj ove aktivnosti osim općeg obrazovanja djece je dodatna nastava koju polazi 200 učenika, čime je obuhvaćeno 30% učenika. Ovim izmjenama i dopunama ciljevi i pokazatelji se ne mijenjaju.

**AKTIVNOST A320202 – RASHODI IZNAD ZAKONSKOG STANDARDA**

Aktivnost Rashodi iznad zakonskog standarda obuhvaća preostale rashode potrebne za obavljanje redovne odgojno-obrazovne djelatnosti škole - rashode za zaposlene, koji se financiraju iz državnog proračuna, materijalne rashode, rashode za nefinancijsku imovinu i drugo koji se dodatno financiraju iz gradskog proračuna, uplata roditelja, vlastitih prihoda, donacija i drugih izvora.

Opći prihodi i primiciplanirani su za 2024. godinu u iznosu od 35.400,00 eura, a ovim Izmjenama i dopunama povećani su za 7.500,00 eura za materijalne rashode (prijevoz učenika i usluge tekućeg i investicijskog održavanja i ugovore o djelu).

Rashodi od vlastitih prihoda planirani su u iznosu 4.000,00 eura za 2024. godinu, a ovim izmjenama i dopunama povećani su za 5.625,00 eura za iznos prenesenog rezultata iz 2023. godine i zbog više ostvarenih prihoda od prodaje proizvoda.

Rashodi po posebnim propisimaplanirani u iznosu od 1.000,00 euraobuhvaćaju nabavu materijala koji su vezani uz školsku prehranu, sufinanciranu uplatama roditelja. Na ovom izvoru iskazuju se prihodi s naslova osiguranja i refundacije štete, a rashodi su ovim Izmjenama i dopunama povećani za 389,16 eura zbog prenesenog rezultata s naslova osiguranja i refundacije štete od osiguravajuće kuće.

Rashodi koji se financiraju odprihoda iz drugih proračuna te ostalih subjekata unutar općeg proračunapovećani su za iznos 448.398,44 eura te ukupno iznose 2.533.698,44 eura. Povećanje najvećim dijelom obuhvaća rashode za zaposlene zbog povećanja bruto plaća i materijalnih naknada.

Sredstva donacija troše se namjenski od ostvarenih donacija, planirana su u iznosu od 2.000,00 eura, povećana za 1.808,63 eura, za iznos prenesenog rezultata i predviđenog povećanja prihoda iz ovog izvora.

Rashodi koji se financiraju iz prihoda od prodaje imovine planirani u iznosu od 500,00 eura povećani su za iznos prenesenog rezultata za pokrivanje troškova tekućeg i investicijskog održavanja, nabavu računala i uređaja u iznosu te sada iznose 1.066,66 eura.

Cilj ove aktivnosti osim općeg obrazovanja djece su izvannastavne aktivnosti koje se provode u 37 različitih područja u kojima je uključeno preko 450 učenika ( 68%) koji redovito sudjeluju na županijskim i državnim natjecanjima iz brojnih područja i postižu odlične rezultate. Ovim izmjenama i dopunama ciljevi i pokazatelji se ne mijenjaju.

**AKTIVNOST A320208 ERASMUS** +

Planirani rashodi za aktivnost Erasmus + povećani su za 21.600,00 eura zbog odobrenih sredstva za provedbu Erasmus+ projekta za razdoblje 2024/2027 godine. Cilj projekta je implementirati znanja stečena na strukturiranim tečajevima u školski kurikulum kroz izvannastavne aktivnosti i redovnu nastavu. Pokazatelj uspješnosti: projekt se provodi od 2017. godine, provedene su četiri faze, u svakoj je sudjelovalo 10 do 12 učitelja, a u sljedećoj, petoj fazi sudjelovati će 16 učitelja i desetak učenika.

**AKTIVNOST A320219 PRODUŽENI BORAVAK**

U okviru aktivnosti produženog boravka učenika osiguran je boravak osamdesetoro djece od prvog do četvrtog razreda, u vremenu od 7 do 17 sati, prije ili poslije nastave, u dvije smjene u prostorijama produženog boravka pod stručnim vodstvom učiteljica razredne nastave. Cilj ove aktivnosti je osigurati djeci prehranu, pomoć kod pisanja zadaća i učenja te druženje i igru sa ostalom djecom u slobodno vrijeme. Planirano je ukupno 120.550,00 eura, ovim izmjenama i dopunama rashodi su povećani za 21.191,18 eura za plaće i naknade zaposlenicama te za materijalne rashode.

Pokazatelj uspješnosti: produženi boravak uveden je u ožujku 2022., sa dvije zaposlene učiteljice razredne nastave i tridesetoro djece, a taj broj se povećao u 2024. godini na osamdesetoro djece i četiri učiteljice razredne nastave. Ovim izmjenama i dopunama ciljevi i pokazatelji se ne mijenjaju.

**AKTIVNOST A320224 POMOZIMO JEDNI DRUGIMA VI (2023.-2024.)**

U okviru aktivnosti Pomozimo jedni drugima VI zaposleno je šest pomoćnika u nastavi i jedna stručno komunikacijska posrednica sa ciljem da pomažu učenicima kojima je potrebna pomoć prilikom izvođenja nastave, u školskoj kuhinji, na izletima i ostalim školskim aktivnostima.

U okviru ove aktivnosti planirani su rashodi za zaposlene i materijalni rashodi. Izmjenama i dopunama plana dodani su rashodi u iznosu od 24.400,00 eura za provođenje nove aktivnosti Pomozimo jedni drugima VII za razdoblje od rujna do prosinca 2024. godine za devet pomoćnika u nastavi.

**AKTIVNOST ŠKOLSKA SHEMA**

Aktivnost Školska shema odnosi se na nabavu voća, voćnih sokova, mlijeka i jogurta financiranih EU sredstvima od strane Agencije za plaćanja u poljoprivredi. Cilj ove aktivnosti je osigurati kvalitetniju i zdraviju prehranu djece osnovnoškolske dobi te potaknuti kod djece navike konzumiranja voća, mlijeka i mliječnih proizvoda, a ovim Izmjenama i dopunama planiran je iznos od 3.300,00 eura za razdoblje od rujna do prosinca 2024. godine. Pokazatelj uspješnosti je uključenost svih učenika u projekt ( 655 djece), od prvog do osmog razreda, u matičnoj i područnim školama.

Voditelj računovodstva Ravnatelj

Gordana Lončarić Igor Brkić